钦定古今图书集成/明伦汇编/宫闱典/第126卷 > 寺人柳
## 钦定古今图书集成/明伦汇编/宫闱典/第126卷 > 寺人柳

按《左传》：宋寺人柳有宠，太子佐恶之。华合比曰：“我杀
之。”柳闻之，乃坎用牲埋书，而告公曰：“合比将纳亡人
之族，既盟于北郭矣。”公使视之，有焉。遂逐华合比，合
比奔卫。于是华亥欲代右师，乃与寺人柳比从为之
征曰：“‘闻之久矣’。公使代之，见于左师，左师曰：‘女夫也
必亡。女丧而宗室，于人何有？人亦于汝何有？《诗》曰：‘宗
子维城，毋俾城坏。毋独斯畏，女其畏哉’’！”昭公十年
冬十二月，宋平公卒。初，元公恶寺人柳，欲杀之。及丧，
柳炽炭于位，将至则去之。比葬，又有宠。